रेलवे स्टेशन में पैसे देने पर भी नहीं मिलता बेबी फूड, ट्रेनों में परेशानी की लगातार शिकायतें, अफसर कर रहे झूठे दावे
स्टेशन में उपलब्ध है सामान, सभी को जारी किए गए हैं निर्देश
ये मामले खोल रहे रेल अफसरों के दावों की पोल, हर प्लेटफार्म पर परेशानी
आशीष दुबे | बिलासपुर 99079-01010
रेलवे स्टेशन में केंद्र सरकार की ओर से चलाई जा रही जननी सेवा योजना फेल होती नजर आ रही है। बिलासपुर स्टेशन में आईआरसीटीसी के किसी भी स्टाल में बेबी फूड के नाम पर कोई सामान उपलब्ध नहीं कराया जा रहा है। दूसरे स्टेशन में मिल्क पाउडर की बिक्री हो रही है, पर संचालक इसके भी अधिक पैसे वसूल रहे हैं। इसके कारण ट्रेनों में सफर के दौरान जरूरतमंदों को परेशानी उठानी पड़ रही है। सीपीआरओ का कहना है कि उन्होंने सभी ए-1, ए क्लास और बी क्लास स्टेशनों में इसकी उपलब्धता सुनिश्चित कराने के निर्देश दिए हैं। उनके रिपोर्ट के मुताबिक कुछ स्थानों पर सेरेलेक और अन्य बेबी फूड की बिक्री कम है। इसलिए ऐसी स्थिति निर्मित हो रही है।
रेलवे अधिकारियों के स्टेशन पर बेबी फूड के दावे झूठे साबित हो रहे हैं। कुछ दिन पहले उन्होंने सफर के दौरान माता-पिता को बच्चों ट्रेनों में सफर के दौरान शिशु आहार को लेकर निश्चिंत रहने की बात कही थी। उन्होंने बताया था कि रेलवे की जननी सेवा योजना अंतर्गत प्लेटफार्म पर ऐसे बच्चों के लिए गर्म दूध, सेरेलैक जैसे शिशु आहार आसानी से मिलेंगे।। ये सुविधा शुरुआती चरण में बिलासपुर डिवीजन के 10 प्रमुख स्टेशनों पर शुरू की हुई थी। इसके लिए रेलवे ने बाकायदा इसके लिए सभी स्टॉल संचालकों को पत्र जारी कर इसकी उपलब्धता सुनिश्चित करने को कहा। कुछ दिन तक स्टाल संचालकों ने अफसरों के निर्देश का पालन किया। इसके बाद उन्होंने ये सामान रखना बंद कर दिया। दैनिक भास्कर टीम ने शुक्रवार को जब बिलासाुपर स्टेशन का जायजा लिया तो पाया कि अब जरूरतमंदों को प्लेटफॉर्म के चक्कर लगाने पड़ रहे हैं। यहां तकरीबन हर स्टाल में बड़े अक्षरों पर लिखा है कि यहां बेबी फूड उपलब्ध है, पर मांगने पर दूसरे स्टाॅल पर जाने की बात कही जाती है। एक्सप्रेस और लोकल ट्रेनों में सवार यात्री जब दुकानदारों से बच्चों के लिए शिशु आहार मांगते हैं तब उन्हें नहीं सुनना पड़ रहा है। प्लेट फार्म नंबर तीन पर एक स्टाल संचालक के पास पांच रुपए का मिल्क पाउडर उपलब्ध है, पर वह भी गरम पानी से इसे देने के एवज में 20 रुपयों की मांग करता है। यही वजह है कि लोगों रेलवे अफसरों द्वारा स्टेशन पर सुविधा को लेकर उनका भरोसा टूट रहा है। दिक्कत की बात यह कि स्टाॅल के ऊपर शिकायती नंबर में फोन करने पर कोई कॉल रिसीव करने वाला नहीं है। इसके चलते उन्हें दिक्कत हो रही है। उनके मुताबिक जब रेलवे अधिकारियों को स्टेशन की मॉनिटरिंग नहीं कर इस बात का जायजा नहीं लेना था तो उन्होंने ये ऐसी योजना बनाई क्यों? दिखावे के लिए शिकायती नंबर उपलब्ध कराए गए, पर यहां भी कोई फोन उठाने वाला नहीं है। यही वजह है कि उन्हें दिक्कतों का सामना करना पड़ रहा है।
12 साल के बच्चों के लिए बर्गर, चॉकलेट और गर्म दूध रखने की बात भी गलत
पहले फेज में इन स्टेशनों से शुरू की योजना रेलवे का निर्देश कोई मानने को तैयार नहीं
इससे पहले इस सुविधा की शुरुआत नई दिल्ली, मुंबई सेंट्रल, हावड़ा, चेन्नई, नागपुर, पुणे, सूरत, लखनऊ और मुरादाबाद समेत 25 स्टेशनों पर सबसे की गई थी। बेबी फूड के अलावा पांच से 12 साल के बच्चों के लिए बर्गर की उपलब्धता और दूसरे सामान रखने के दावो किए गए। इसमें जोनल रेलवे, भारतीय रेलवे खानपान व आईआरसीटीसी के स्टॉलों पर गर्म दूध, गर्म पानी, चॉकलेट आदि शामिल थे। हालात ये हैं कि स्टाल संचालकों की मनमानी जारी है और रेल अफसरों ने इनकी मॉनिरिंग से हाथ खींच रखा है। यही कारण है कि स्थिति यथावत है।
रेलवे ने पहले फेज में बिलासपुर, रायगढ़ समेत, चांपा, अकलतरा, शक्ति, खरसिया, पेंड्रा, अनूपपुर, उमारिया व एक अन्य पेंड्रा रूट के स्टेशनों पर इस योजना की शुरूआत करवाई थी। इसके लिए सभी स्टॉल संचालकों को इसे रखने सख्त निर्देश जारी किए गए थे। मंशा थी कि सफर के दौरान यात्रियों को इन्हें ढूंढने में किसी तरह की कोई परेशानी न हो। नहीं मिलने पर संबंधित स्टॉल संचालक पर कार्रवाई किए जाने का भी प्रावधान बनाया गया। इस बात को लेकर अब तक किसी स्टाल संचालक पर कोई कार्रवाई नहीं हुई है।
पीसी त्रिपाठी, सीपीआरओ, रेलवे
सीधी बात
यात्रियों की शिकायत है कि रेलवे स्टेशन के स्टाल संचालक बेबी फूड के सामान नहीं रख रहे हैं?
- रेलवे ने मिल्क पाउडर, बेबी बाटल और गर्म पानी एवं अन्य बेबी फूड जैसे सेरेलेक रखने निर्देश दिए हैैं। देखना पड़ेगा कहां क्या दिक्कत आ रही है।
लोगों का कहना है कि उन्हें बच्चों का शिशु आहार नहीं मिलता, इसके कारण भटकाव की नौबत पैदा होती है, ऐसा क्यों?
- तीन प्लेटफार्म में कुछ स्थानों पर ये सामान उपलब्ध है।
ऐसे में तो जननी सेवा योजना फेल होती दिख रही है, इसे लेकर कोई प्लानिंग नहीं है?
- यह दावा अाधारहीन लगता है। क्योंगिक रेलवे ने ए-1 ए और बी क्लास स्टेशन में शिशु आहार उपलब्ध करवा रखा है। इसी क्रम में ये बताना चाहूंगा कि बिलासपुर स्टेशन में बेबी फिडिंग की अलग व्यवस्था रखी गई है।
स्टेशन में सामान खरीदने का टूटा भरोसा, बोलीं- अब आगे घर से रखकर चलूंगी
शिकायत के लिए दो नंबर पर लगाया फोन, रिसीव किसी ने नहीं किया, सुनवाई नहीं होती
जयपुर सफर के लिए निकली महिला बेबी फूड के लिए स्टेशन पर भटकती रही
केस-3
केस-2
केस-1
रायगढ़ से बिलासपुर पहुंची सुमित्रा यादव ने प्लेटफार्म- 3 के स्टाल पर सेरेलेक की पूछताछ की। दुकानदार ने बताया कि ये प्लेटफॉर्म नंबर-1 की दुकान पर मिल जाएगा। वह दौड़ी-दौड़ी प्लेटफार्म नंबर 1 पर पहुंची। यहां दुकानदार ने बताया कि स्टाल में इसकी बिक्री नहीं हो रही है। इसलिए उन्होंने इसे रखना बंद कर दिया है। उसने पूछा कि जब सामान नहीं मिलता तो यात्रियों को बरगलाने के लिए बोर्ड क्यों लगवाए जाते हैं? स्टाल संचालक ने इसका जवाब रेलवे अफसरों से पूछने की बात कह दी। इसके बाद वह प्लेटफार्म तीन पर लौट आईं और उन्होंने दोबारा यहां से सामान खरीदने से ताैबा कर लिया।
छत्तीसगढ़ एक्सप्रेस में सफर कर रही इंदू पाटनार को शुक्रवार को प्लेटफार्म पर स्टाल संचालक से बेबी फूड की मांग की। संचालक ने उससे पांच रुपए के मिल्क पावडर और गर्म पानी के 20 रुपए मांग लिए। इसके बाद उसने यहां शिकायत के लिए जारी किए गए टोल फ्री नंबर 1800111321 व 9752088444 पर कॉल किया। दो बार कॉल करने के बावजूद इस नंबर पर किसी ने फोन नहीं उठाया। उसने आसपास ये भी देखा कि कोई अधिकारी हो तो वे उसे इस बात की जानकारी दे। अफसोस कि उसे निराशा हाथ लगी। वह बिना सामान लिए ट्रेन में चढ़ गईं। निराशा बता रही थी कि बच्चे को भूख लगी थी और वह उसके लिए दूध खरीदने उतरी थी।
बिलासपुर रेलवे स्टेशन में 28 वर्षीय राखी पाटनवार जयपुर जाने के लिए ट्रेन का इंतजार कर रही थी। दोपहर के वक्त जब 4 महीने के बच्चे को भूख लगी तो उसने बेबी फूड के लिए यहां चार स्थानों पर सेरेलेक की डिमांड की। बड़ी मशक्कत के बाद एक स्टाल संचालक ने मिल्क पाउडर होने की बात कही। उसने इसके एवज में अधिक रुपए मांगे। महिला ने बच्चे की मजबूरी देखकर ये पाउडर खरीद लिया। इसके बाद वह रेलवे को कोसती रही। पूछने पर बताया कि जब यहां सामान रखना नहीं था तो अधिकारियों द्वारा यात्रियों को बरगलाने का कोई मतलब नहीं था। उनके कारण यहां दिक्कत उठानी पड़ रही है।
रेलवे का दावा- हर स्टेशन में सामान उपलब्ध, कई जगह नहीं बिक रहे सामान, इसलिए स्टाल संचालकों ने नहीं रखा, कोई अव्यवस्था हुई तो जरूर दिखवाएंगे
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hne_Deva hne_Deva hin_Deva hin_Deva hin_Deva hin_Deva